Οδηγίες για τη συμπλήρωση του excel αρχείου μαθητών

σχολικού έτους 2023-2024.

Το αρχείο excel που κάνετε λήψη και θα συμπληρωθεί, προορίζεται για μηχανογραφική επεξεργασία. Στο φύλλο με τα στοιχεία των μαθητών να πρέπει να συμπληρώνονται μόνο τα στοιχεία που αφορούν τους μαθητές. Το αρχείο δεν προορίζεται για εκτύπωση και δεν είναι αξιοποιήσιμες άλλες πληροφορίες όπως το ονοματεπώνυμο, τίτλος του υπογράφοντα και ημερομηνία υπογραφής. Εάν θεωρείτε πως πρέπει να αναφέρονται κάπου τέτοια στοιχεία, αυτά θα υπάρχουν είτε σε συνοδευτικό διαβιβαστικό έγγραφο, είτε στο email που θα σταλεί το αρχείο.  
Το πλήθος των μαθητών που συγκεντρώνονται κάθε φορά υπολογίζεται περίπου στις 5.200-5.500. Αυτές οι εγγραφές ελέγχονται τόσο από τις Δ/νσεις Εκπαίδευσης όσο και από την Π.Ε.Κορινθίας, πριν επεξεργαστούν, προκειμένου να μπορούν να ομαδοποιηθούν και να σχεδιαστούν τα δρομολόγια μεταφοράς. Είναι σημαντική η ορθή συμπλήρωση των στοιχείων σύμφωνα με τις οδηγίες.

1. Η λήψη του πρότυπου αρχείου excel προς συμπλήρωση γίνεται από τη διεύθυνση:

<http://www.korinthia.gr/metafores/empty_2023-2024.xlsx>

ή για τις υπηρεσίες που χρησιμοποιούν το MS Office 2003 ή παλιότερο, από τη διεύθυνση

<http://www.korinthia.gr/metafores/empty_2023-2024.xls>

1. Το αρχείο excel που κάνετε λήψη και θα συμπληρωθεί, προορίζεται για μηχανογραφική επεξεργασία. Δεν πρέπει στο φύλλο με τα στοιχεία των μαθητών να συμπληρώνεται οτιδήποτε διαφορετικό. Το αρχείο δεν προορίζεται για εκτύπωση και δεν είναι αξιοποιήσιμες άλλες πληροφορίες όπως το ονοματεπώνυμο του υπογράφοντα. Εάν θεωρείτε πως πρέπει να αναφέρονται στοιχεία ονόματος υπογράφοντος, αυτά θα υπάρχουν είτε σε συνοδευτικό διαβιβαστικό έγγραφο, είτε στο email που θα σταλεί το αρχείο.  
   Το πλήθος των μαθητών που συγκεντρώνονται κάθε φορά υπολογίζεται περίπου στις 5.200-5.500. Αυτές οι εγγραφές ελέγχονται τόσο από τις Δ/νσεις Εκπαίδευσης όσο και από την Π.Ε.Κορινθίας, πριν επεξεργαστούν, προκειμένου να μπορούν να ομαδοποιηθούν και να σχεδιαστούν τα δρομολόγια μεταφοράς. Είναι σημαντική η ορθή συμπλήρωση των στοιχείων σύμφωνα με τις οδηγίες.
2. Στο αρχείο excel που κάνετε λήψη από τον ανωτέρω σύνδεσμο, το φύλλο που θα συμπληρωθεί, θα πρέπει να παραμείνει με ονομασία «ΜΑΘΗΤΕΣ».
3. Η πρώτη γραμμή του φύλλου «ΜΑΘΗΤΕΣ» δεν εμφανίζεται και δεν θα πρέπει σε αυτή να γίνει καμία επέμβαση.
4. Η δεύτερη γραμμή του φύλλου «ΜΑΘΗΤΕΣ» περιέχει τους τίτλους των στηλών προκειμένου να συμπληρωθούν τα αντίστοιχα πεδία με τις σχετικές πληροφορίες για κάθε μαθητή.
5. Το αρχείο excel πριν σταλεί, θα πρέπει να μετονομαστεί κατάλληλα με το όνομα της Σχολικής Μονάδας που συμπληρώνει τα στοιχεία, ή της Διεύθυνσης Εκπαίδευσης αντίστοιχα, για τα συγκεντρωτικά στοιχεία.
6. Κάθε γραμμή που συμπληρώνεται θα πρέπει να αφορά έναν μόνο μαθητή.
7. Κάθε μαθητής θα πρέπει να έχει όλες τις πληροφορίες που τον αφορούν σε μία γραμμή μόνο.
8. Εάν πρόκειται, ή εκτιμάται στην πρόβλεψη που θα γίνει για την επόμενη σχολική χρονιά πως θα έρθουν αρκετοί (π.χ. 10) μαθητές από την περιοχή Α, τότε θα πρέπει να υπάρχουν αντίστοιχα 10 εγγραφές (και όχι μία που να αναφέρει «10 μαθητές»), ακόμη κι αν τα στοιχεία που είναι καταχωρημένα είναι τα ίδια (πιθανώς διότι δεν είναι γνωστά ακόμα τα ονοματεπώνυμα ή οι Αριθμοί Μητρώου).
9. Τα σχολεία θα πρέπει να δίνουν τα τυπικά ωράρια λειτουργίας των σχολικών μονάδων για τις τάξεις τους, ανεξάρτητα από «διευκολύνσεις» που μπορεί να κάνουν σε μαθητές που έχουν συγκεκριμένες ανάγκες (π.χ. εργαζόμενοι ή με συγγενείς έχοντες ιατρικά προβλήματα που χρειάζεται να μπορούν να προσέρχονται ή να αποχωρούν από το σχολείο διαφορετικές ώρες κατά περίπτωση).
10. Τα σχολεία με νηπιακές τάξεις (ΠΡΟΝΗΠΙΟ, ΝΗΠΙΟ) θα πρέπει να συμπληρώνουν στην τάξη το λεκτικό ΠΡΟΝΗΠΙΟ ή ΝΗΠΙΟ αντίστοιχα (με κεφαλαία ελληνικά χωρίς τόνους).
11. Τα σχολεία με τάξεις του Δημοτικού θα πρέπει να συμπληρώνουν στην τάξη το λεκτικό Α ή Β ή Γ ή Δ ή Ε ή ΣΤ (με κεφαλαία ελληνικά χωρίς τόνους).
12. Τα σχολεία με τάξεις του Γυμνασίου θα πρέπει να συμπληρώνουν στην τάξη το λεκτικό Α ΓΥΜΝΑΣΙΟΥ ή Β ΓΥΜΝΑΣΙΟΥ κ.λπ (με κεφαλαία ελληνικά χωρίς τόνους).
13. Τα σχολεία με τάξεις του Λυκείου θα πρέπει να συμπληρώνουν στην τάξη το λεκτικό Α ΛΥΚΕΙΟΥ ή Β ΛΥΚΕΙΟΥ κ.λπ (με κεφαλαία ελληνικά χωρίς τόνους).
14. Τα Σχολεία Δεύτερης Ευκαιρία θα πρέπει να συμπληρώνουν στην τάξη το λεκτικό Α ΚΥΚΛΟΣ ή Β ΚΥΚΛΟΣ (με κεφαλαία ελληνικά χωρίς τόνους).
15. Οι αποστάσεις πρέπει να δίνονται σε χιλιόμετρα με προσέγγιση ενός δεκαδικού ψηφίου. Οι αριθμοί θα συμπληρώνονται χωρίς να χρησιμοποιείται σύμβολο για ομαδοποίηση των χιλιάδων, ούτε να μπαίνει μονάδα μέτρησης πριν ή μετά το νούμερο. Προσοχή η ΚΥΑ αναφέρει πως η απόσταση αναφέρεται σε χιλιόμετρα, όχι σε μέτρα, οπότε εάν συμπληρωθεί κάποιο νούμερο μεγάλο π.χ. 900 θα ερμηνευτεί ως 900 χλμ, και όχι ως 900μ. που πιθανώς εννοούσαμε.
16. Εάν ο μαθητής κατοικεί κάπου που δεν είναι εύκολο να βρεθεί η τοποθεσία διότι μένει κάπου έξω από το χωριό ή σε κάποια πιο απομακρυσμένη περιοχή της πόλης ή δεν είναι μια τοποθεσία που την έχει ο χάρτης θα πρέπει να συμπληρώνεται η στήλη ΣΥΝΤΕΤΑΓΜΕΝΕΣ προκειμένου να εντοπίζεται στο χάρτη το σημείο που βρίσκεται η οικία. Είναι σκόπιμο να αντιγράφουμε τις συντεταγμένες όπως τις δείχνει ο χάρτης (google maps, bing maps, κτηματολόγιο) παρά να τις πληκτρολογούμε με το χέρι.
17. Οι ώρες προσέλευσης και αποχώρησης θα πρέπει να συμπληρώνονται σε 24ωρη μορφή, χωρίζοντας την ώρα από τα λεπτά με άνω κάτω τελεία «**:**»
18. Οι στήλες ΤΜΗΜΑ ΕΝΤΑΞΗΣ, ΤΜΗΜΑ ΥΠΟΔΟΧΗΣ, ΑΝΑΠΗΡΙΚΟ ΑΜΑΞΙΔΙΟ, ΑΠΑΙΤΕΙΤΑΙ ΣΥΝΟΔΟΣ, θα πρέπει να συμπληρώνονται με το γράμμα Χ (κεφαλαίο ελληνικό), μόνο για τους μαθητές που απαιτείται-υπάρχει η αντίστοιχη πληροφορία. Διαφορετικά το αντίστοιχο πεδίο θα πρέπει να μένει κενό.  
    Ειδικά για τη στήλη ΑΠΑΙΤΕΙΤΑΙ ΣΥΝΟΔΟΣ, προβλέπεται από την ΚΥΑ 50025/2018 να υπάρχει συνοδός στα λεωφορεία για τους μαθητές νηπιακών τάξεων και Α’ και Β’ δημοτικού, συνεπώς θα πρέπει να συμπληρώνεται η στήλη μόνο για τους μαθητές που υπάρχει συγκεκριμένη απαίτηση να υπάρχει συνοδός ώστε να μεριμνήσουμε για την δέσμευση του αντίστοιχου κόστους σε περίπτωση που ο μαθητής μεταφερθεί με ΤΑΞΙ ή με ΙΧ άλλου ιδιώτη, όπως προβλέπεται στην ΚΥΑ 680/2023 (ΦΕΚ 7 Β’, 5-1-2023).
19. Στη στήλη ΠΑΡΑΤΗΡΗΣΕΙΣ-ΣΗΜΕΙΩΣΕΙΣ μπορούν να συμπληρωθούν όποιες παρατηρήσεις υπάρχουν για τον συγκεκριμένο μαθητή.
20. Εάν κάποιος μαθητής πρέπει να μεταφερθεί με συγκεκριμένο τρόπο/μέσο/οδηγό διότι έχει συγκεκριμένη ιδιαιτερότητα παρακαλώ να επισημανθεί στη στήλη ΠΑΡΑΤΗΡΗΣΕΙΣ-ΣΗΜΕΙΩΣΕΙΣ.
21. Εάν για κάποιον μαθητή δεν υπάρχουν πληροφορίες για κάποια στήλη της διεύθυνσης κατοικίας, (π.χ. μένει σε κάποιο χωριό, χωρίς οδούς / αρίθμηση), το πεδίο θα πρέπει να παραμείνει κενό και να μην συμπληρώνεται «δεν υπάρχει οδός/αριθμός/κ.λπ.»
22. Τα στοιχεία που καταχωρούνται δεν θα πρέπει να έχουν κενά πριν ή μετά την πληροφορία που καταχωρείται. Για παράδειγμα στο πεδίο ΤΑΞΗ θα πρέπει να υπάρχει η πληροφορία «Β» και όχι « Β»
23. Οι σχολικές μονάδες θα πρέπει να στέλνουν στο αρχείο excel τα στοιχεία μαθητών μόνο της δικής τους σχολικής μονάδας. Παρότι έγινε ενοποίηση κάποιων σχολικών μονάδων σε κοινό χώρο, όπως στον Δήμο Κορινθίων με κοινή ονομασία «Πολυδύναμο Νηπιαγωγείο Κορίνθου», σχολική μονάδα με αυτή την ονομασία δεν υφίσταται στο σχετικό αρχείο του Πανελλήνιου Σχολικού Δικτύου (<http://mm.sch.gr>). Οι σχολικές μονάδες που συστεγάζονται θα πρέπει να στείλουν ξεχωριστά αρχεία μαθητών.
24. Αρχεία με στοιχεία μαθητών από διαφορετικές σχολικές μονάδες γίνονται αποδεκτά μόνο από τις Διευθύνσεις Α’/θμιας ή Β’/θμιας Εκπαίδευσης. Σε κάθε περίπτωση θα πρέπει να συμπληρώνεται το αρχείο excel που δίνεται στους παραπάνω συνδέσμους.
25. Εάν κάποια σχολική μονάδα ζητάει να γίνει μεταφορά μαθητών εκτός των χιλιομετρικών ορίων που ορίζει η ΚΥΑ 50025/2018, όπως τροποποιήθηκε από την ΚΥΑ 53173/2022, θα πρέπει να διαβιβάζεται μέσω της αντίστοιχης Διεύθυνσης Εκπαίδευσης επιβεβαιώνοντας και τη σύμφωνη γνώμη του Προϊσταμένου.