Οδηγίες για τη συμπλήρωση του excel

Μπορείτε να κάνετε λήψη του πρότυπου αρχείου excel από τη διεύθυνση:

<http://www.korinthia.gr/metafores/empty_2022-2023.xlsx>

<http://www.korinthia.gr/metafores/empty_2022-2023.xls> (για MS Office 2003)

Στο excel που θα χρησιμοποιηθεί σαν πρότυπο για συμπλήρωση, η πρώτη γραμμή δεν εμφανίζεται και δεν θα πρέπει σε αυτή να γίνει καμία επέμβαση.

Στη δεύτερη γραμμή φαίνονται οι τίτλοι των στηλών προκειμένου να συμπληρωθούν τα αντίστοιχα πεδία με τις σχετικές πληροφορίες για κάθε μαθητή.

Κάθε γραμμή θα πρέπει να αφορά έναν μόνο μαθητή.

Κάθε διαφορετικός μαθητής θα πρέπει να έχει όλα τις πληροφορίες που τον αφορούν σε μία γραμμή μόνο.

Εάν πρόκειται, ή εκτιμάτε, στην πρόβλεψη που θα γίνει για την επόμενη σχολική χρονιά πως θα έρθουν αρκετοί (π.χ. 10) μαθητές από την περιοχή Α, τότε θα πρέπει να υπάρχουν 10 εγγραφές (και όχι μία που να αναφέρει «10 μαθητές», ακόμη κι αν τα στοιχεία που έχετε καταχωρήσει είναι τα ίδια (πιθανώς διότι δεν γνωρίζετε ακριβώς τα ονοματεπώνυμα ή τους Αριθμούς Μητρώου).

Τα σχολεία θα πρέπει να δίνουν τα επίσημα ωράρια λειτουργίας των σχολικών μονάδων για τις τάξεις τους, ανεξάρτητα από τυχόν τυπικές ή άτυπες «διευκολύνσεις» που μπορεί να κάνουν σε μαθητές που έχουν συγκεκριμένες ανάγκες (π.χ. εργαζόμενοι ή έχουν συγγενείς με ιατρικά προβλήματα και χρειάζεται να μπορούν να προσέρχονται ή να αποχωρούν από το σχολείο κατά το δοκούν).

Τα σχολεία με νηπιακές τάξεις (ΠΡΟΝΗΠΙΟ, ΝΗΠΙΟ) θα πρέπει να συμπληρώνουν στην τάξη το λεκτικό ΠΡΟΝΗΠΙΟ ή ΝΗΠΙΟ αντίστοιχα (με κεφαλαία ελληνικά χωρίς τόνους).

Τα σχολεία με τάξεις του Δημοτικού θα πρέπει να συμπληρώνουν στην τάξη το λεκτικό Α ή Β ή Γ ή Δ ή Ε ή ΣΤ (με κεφαλαία ελληνικά χωρίς τόνους).

Τα σχολεία με τάξεις του Γυμνασίου θα πρέπει να συμπληρώνουν στην τάξη το λεκτικό Α ΓΥΜΝΑΣΙΟΥ ή Β ΓΥΜΝΑΣΙΟΥ ή Γ ΓΥΜΝΑΣΙΟΥ (με κεφαλαία ελληνικά χωρίς τόνους).

Τα σχολεία με τάξεις του Λυκείου θα πρέπει να συμπληρώνουν στην τάξη το λεκτικό Α ΛΥΚΕΙΟΥ ή Β ΛΥΚΕΙΟΥ ή Γ ΛΥΚΕΙΟΥ ή Δ ΛΥΚΕΙΟΥ (με κεφαλαία ελληνικά χωρίς τόνους).

Τα σχολεία δεύτερης ευκαιρία θα πρέπει να συμπληρώνουν στην τάξη το λεκτικό Α ΚΥΚΛΟΣ ή Β ΚΥΚΛΟΣ (με κεφαλαία ελληνικά χωρίς τόνους).

Οι αποστάσεις πρέπει να δίνονται σε χιλιόμετρα με προσέγγιση ενός δεκαδικού ψηφίου. Να συμπληρώνεται χρησιμοποιώντας το κόμμα «,» σαν δεκαδικό ψηφίο, χωρίς σύμβολο για ομαδοποίηση των χιλιάδων και χωρίς μονάδα μέτρησης πριν ή μετά το νούμερο. Δηλαδή θα αναγράφεται σκέτο το νούμερο (π.χ. 12,4) και προσοχή αναφέρεται σε χιλιόμετρα όχι σε μέτρα.

Εάν ο μαθητής κατοικεί κάπου που δεν είναι εύκολο να βρεθεί η τοποθεσία διότι μένει κάπου έξω από το χωριό ή σε κάποια πιο απομακρυσμένη περιοχή της πόλης ή δεν είναι μια τοποθεσία που την έχει ο χάρτης θα πρέπει να συμπληρώνεται η στήλη ΣΥΝΤΕΤΑΓΜΕΝΕΣ. Προσοχή να αντιγράφουμε αυτό που δείχνει ο χάρτης και να μην το πληκτρολογούμε με το χέρι. Χρήσιμο είναι πολλές φορές να γράφουμε στην αρχή μία μονή απόστροφο «’» και μετά να επικολλούμε τις συντεταγμένες που έχουμε αντιγράψει από το χάρτη, ώστε να είμαστε βέβαιοι πως αυτό που βάζουμε θα το αποθηκεύσει το excel ως κείμενο και δεν θα μας το χαλάσει προσπαθώντας να το ερμηνεύσει διαφορετικά.

Οι ώρες προσέλευσης και αποχώρησης θα πρέπει να συμπληρώνονται σε 24ωρη μορφή, χωρίζοντας την ώρα από τα λεπτά με άνω κάτω τελεία «**:**» (Πατώντας το πλήκτρο [SHIFT] + [Q] εάν χρησιμοποιείται το ελληνικό πληκτρολόγιο).

Οι στήλες ΤΜΗΜΑ ΕΝΤΑΞΗΣ, ΤΜΗΜΑ ΥΠΟΔΟΧΗΣ, ΑΝΑΠΗΡΙΚΟ ΑΜΑΞΙΔΙΟ, ΑΠΑΙΤΕΙΤΑΙ ΣΥΝΟΔΟΣ, θα πρέπει να συμπληρώνονται μόνο για τους μαθητές που υπάρχει η αντίστοιχη πληροφορία. Αν δεν υπάρχει το πεδίο θα πρέπει να είναι κενό. Εάν υπάρχει θα πρέπει να συμπληρώνεται με το γράμμα Χ (κεφαλαίο ελληνικό).

Στη στήλη ΠΑΡΑΤΗΡΗΣΕΙΣ-ΣΗΜΕΙΩΣΕΙΣ μπορείτε να συμπληρώσετε τις όποιες παρατηρήσεις υπάρχουν για τον συγκεκριμένο μαθητή.

Εάν κάποιος μαθητής πρέπει να μεταφερθεί με συγκεκριμένο τρόπο/μέσο/οδηγό διότι έχει συγκεκριμένη ιδιαιτερότητα παρακαλώ να επισημανθεί στη στήλη ΠΑΡΑΤΗΡΗΣΕΙΣ-ΣΗΜΕΙΩΣΕΙΣ.

Εάν για κάποιον μαθητή δεν υπάρχουν πληροφορίες σε κάποια στήλη, (π.χ. μένει σε κάποιο χωριό, χωρίς οδούς / αρίθμηση), το πεδίο θα πρέπει να παραμείνει κενό και να μην συμπληρώνεται «δεν υπάρχει οδός/αριθμός/κ.λπ.»